**Bestyrelsesmøde i Andelsforeningen Fuglsangsparken tirsdag den 10. maj 2016**

**kl. 19.30 hos Mogens**

Deltagere: Ivan Busk Jensen, Mogens Jeppesen, Kjeld Jacobsen, Dorthe Knudsen og

Claus Stenum Jensen (referent)

Afbud:

1. **Siden sidst**

Vi diskuterede generalforsamlingen og punkter herfra.

Reparation af garagedøre vil blive i efteråret (september) Vi nedsætter et arbejdshold, som udfører opgaven.

Garageporte (slibning og maling) udføres på arbejdsdage

VVS ved Bjarne Ørsted har været til eftersyn hos nr. 9 og nr. 4, da der var mistanke om et usædvanligt varmeforbrug. Der blev ikke fundet fejl.

Til næste års generalforsamling vil bestyrelsen fremsætte forslag til vedtægtsændring vedrørende evt. huslejestigning, så der gives mulighed for at tilpasse årets indbetalinger fra 1. januar, så stigningen fordeles jævnt over hele året.

1. **Økonomi jf. saldobalancen og forsikring**

Vi gennemgik saldobalancen grundigt. Der var ikke noget specielt at bemærke.

Tallene følger budgettet nogenlunde.

Vi har fået en ny police på vores forsikring. Det er samme vilkår og samme dækning.

Hærværk dækkes stadigvæk ikke, nu er det blevet præciseret.

Bestyrelsen undersøger om det er nødvendigt med en netbanksforsikring, som dækker hvis vore konti hackes gennem Lou og Partneres IT-system.

Kjeld undersøger sagen nærmere.

1. **Havedage/arbejdsdage 2016**

Følgende dage er arbejdsdage:

Lørdag den 18. juni

Søndag den 21. august

Begge dage mødes vi kl. 09.00 og arbejder indtil vi er færdige med dagens opgaver.

Dorthe sørger for rundstykker til første arbejdsdag. Der er til- eller framelding til Dorthe på hendes mail.

Claus laver invitation med oplysninger og sender den ud ca. 14 dage før.

Arbejdsopgaver: Bortskafning af gamle affaldsstativer, klipning af hække, lugning af ukrudt på fællesarealer (græs og fliser), slibning og maling af garageporte

1. **Afskærmning af de nye affaldsspande**

Vi diskuterede forskellige muligheder for afskærmning af de to nye affaldsbeholdere, som tillige kan være lidt livlige/bevægelige, hvis de udsættes for vind.

Vi fandt ikke en løsning på mødet, men alle i bestyrelsen undersøger/finder forskellige mulige løsninger, som diskuteres på næste møde.

1. **Næste møde**

Næste bestyrelsesmøde er onsdag den 10. august kl. 19.30 hos Claus

1. **Eventuelt**

Claus kan ikke tage TV2 Fri og ZDF (meget svagt signal) efter at Stofa har overtaget TV-pakkerne. De er gjort opmærksom på det, men deres systemer er endnu ikke opdateret med de nye kunder…

Husk foreningens hjemmeside: [www.pramdrager.dk](http://www.pramdrager.dk)